ولد الشعب قهرو التكفات و تاهو مكرهش يكون كيليميني باش يبداو دريات يديوها فيه مكيبغيش يبين هاد الجانب حيتاش ايسبب لو في الإحراج قدام ولاد الشعب لوخرين كيحاول يبان ولد الناس و ضريف وخا هو عارف بلي خايبة انك تكون ضريف فبلاد كتفرض عليك تكون ولد القحبة بكل ما فالكلمة من معنى ولد الشعب كيبدا يهز معاها البوطا و يتسخر يجيب ليها الروشارج كيبدا يلعب معا خوها الصغير كورة و كيحاول يتقرب من مالين ضارهوم باش يلقا لها الطريق و يعبر ليها على المشاعر ديالو . ولد الشعب كتجيه الفرصة كيقصدها كيشوف فيها كتشوف فيه كيضحك معاها كتضحك عليه كيقول ليها ختي كتعجبيني و كنحس براسي كنبغيك كتشوف فيه كيشوف فيها كتشوف فالصامصونغ كالاكسي ديلها و كتقول لو تانا كتعجبني بحال خويا و ضريف و كولشي دابا خصني نمشي بابا ايتخلع عليا... مفهمش فين دار الخطأ شنو ليمادارش هوا هاداك حتا شد داك الجواب كيرجع يريح معا صحابو كيجبد مرتال كيشنق عليه و كينقس ليه الفيلتر و يبدا يصوت الدخان بجهد باش يبان بحال طايلر دوردن زعما راني كاعي . – اااا ولدي عافاك جيبليا شي سرديلات من المارشي باغا ندير ليكوم الشريكات للعشا – ااا والله ا لواليدة حشوما عليك صيفتي سوفيان انا مامساليش انمشي نبريكولي شي بارطيا غاصني باش نشري لأميمة ريحة بعد غدا عيد ميلادها . مازال ماسالات مو الهضرة فاتها و هبط للمرسة تلاقا معا باركو داخل واسق زعما جايب بزاف دالحوت بالمسطلحات دالمرسة , الباركو دخل فيه 30 طون ولاكين داكشي مخلط اااااا لينعل القحبة مكوم هادشي غايكون فيه الترياج الموهيم بدات الخدمة ولد الشعب عارف بلي الباطرون دكالي و العروبية كيموتو على الفلوس داكشي علاش بدا كيعمر فواحد الصندوق الحوت و خباه باش ميشوفوش داك ولد الجوع كيما كانو كيوصفوه العشرة دالليل سالات الخدمة ولد الشعب جاي وجايب فيديه خنشا دالحوت و فجيبو زرقالاف وشانق على وينسطو... الباطرون عطاهوم غا 50 درهم ولاكين خونا باع الصندوق لي كان كيعمر بالتخبيا و صور فيه صريفا اول حاجة دراها طرك البزناز جاب باش يعمر الراس تبعو مشا للصاكا خدا دفتار دال أو سي بي حيت غير كيليمنيات لي كيفتخو بيه خونا واخا الحزقة كيعجبو يبان علا صحابو دا ديك الخنشة للدار دخل دوش من ريحت الحوت و خرج ريح حدا الفرمسيان عيط على عشيرو باش يريح معه و بدا يفتخ فجوان .. ولد الشعب مكنتش عندو القدرة باش يصرح بالحب ديالو قدام صحابو حيتاش كيخاف لايشوفو فيه ديك الشوفة الناقصة زعما نتا ماراجلش كتربي الكبدة على الحتوي . خونا كيضور الجوان لعشيرو... هاهي كاتوقف حداهوم golf 5 باقا ضوبل في كايشوف بنادم الداخل كيتسالم بلابيز من بعد كيبانو لو رجلين هابطين كيحقق مزيان كتبان لو أميمة لابسا ميني جوب ليبا متقوبين من جيهت الفخاض و فيدها بلاستيكا دمرجان وقفات شويا تاقادات حوايجها و دارت ريحا باش تخبي على ريحة الشراب وتمشات قاصدا دارهوم دازت من حدا ولد الشعب و ماعبراتوش و هو من اثار الصدمة ودنيه تسدو و دماغو تربج عينيه دمعو و دارت بيه الدنيا لدرجة انه مردش البال لصاحبو لي ضور ليه الجوان خونا هرب ليه الريزو ناض بالسم كيقلب على الكراب خدا عندو يترو دالعبارية مشا سكر تامابقاوش رجليه هازينو بدا يغوط و يبكي و يتقيا و وينوض يطيح جا لحدا ضار أميمة و بدا يسب فيها بكل ما اوتي من قوة و بداو الجيران يطلو من شراجهوم باش يعرفو اش واقع من قلت الزهر لي عند ولد الشعب ان اميمة عندها خوها كبير مدوز الحبس وعندو بلانات عند المخزن خرج خوها وهو مخبي سيف فسروالو ومنين كنقول سيف كنقصد بيه سيف بحال دوك لي كانو كيديو للجهاد كان مقادو عند السودور تحسبا لشي واقعة بحال هاديلي كتمس بالشرف دختو و عائلتو و كتخيب الصورة ديالهوم قدام الجيران جر ولد الشعب من يديه و داه للضورة بلا ميفكر جبد لو مصارنو و حطهوم له بين يديه ولد الشعب متعطلش دغيا مات و خو اميمة هرب ولكن دغيا تشد حيت اكادير معروفة بالحضيان حكمو عليه ب30 عام دالحبس معطلوهش داكش فسيمانا لي خلعني هو ان الناس فاش شافو ولد الشعب فديك الحالة قبل ميموت كولشي كان راجع للور كيقول عليه سكايري خانز مسخوط و لكن بمجرد انه مات نزل عليهوم واحد الحنان من السما كولشي ولا كيبغيه و كيترحم عليه و خو اميمة لي كان البطل د السيكتور و المخلص ديالو من السكايريا و الشفارا ولا ولد الحرام و مجرم و ماخصوش يعيش بيناتنا حيتاش كيشكل علينا خطر و اميمة رجعات للحرفة حيتاش الجوع مقود ولا مادارتش هكاك ماكينش لي غيصرف عليهوم 
منين كيبغي شمكار يوصل المشاعر ديالو لعاهرة